Sìndrom ëd Marfan

La sìndrom ëd Marfan a l'é na maladìa genética ch'a danegia ël tëssù conetiv.
A pija sò nòm dal médich che dël 1896 a n'ha dane la prima descrission.

La sìndrom ëd Marfan a peul buté ansema dij sìntom diferent ëd natura schelétrica, cardiovascular, polmonar o ocular, dont la gravità a peul varié e ch'a peulo presentesse a d'età motobin diferente.
Ël privo prinsipal për la vita dij malavi a l'é 'd natura cardiovascular.
As trata an particolar d'anomalìe ch'a rësguardo le vàlvole dël cheur e ch'a compòrto lë bzògn ëd buté ëd pròtesi.
As agiss ëdcò e dzortut dël rompse dl'aòrta, 'me conseguensa dla dilatassion progressiva ëd costa arteria an soa part assendenta.
Lòn ch'as arcomanda an costi cas a l'é ëd fé dij contròj ecocardiogràfich, për controlé ëd fasson regolar ël diàmeter dla rèis ëd l'aòrta për sërché ëd fé prevension a j'assident possìbij con le meisin-e o la chirurgìa.

Marfan